ג'ומאנה מנאע

ג'ומאנה מנאע (נולדה ב-1987) היא אמנית פלסטינית, ילידת ארצות הברית, העובדת בעיקר במדיום של פיסול ובווידאו. מנאע היא אמנית חוקרת המשלבת בעבודתה היסטוריה, אתנוגרפיה, קולנוע דוקומנטרי ואקטיביזם.

== ביוגרפיה ==
ג'ומאנה מנאע נולדה בשנת 1987 בפרינסטון ניו ג'רזי, ארצות הברית למשפחה פלסטינית ממג'ד אל-כרום<ref></ref>. גדלה בשכונת שועפט<ref name=":0"></ref> בירושלים. חיה ועובדת בברלין.

מנאע למדה באקדמיה לאמנות בצלאל, ועשתה תואר ראשון באמנות יפה (BFA) באקדמיה הלאומית לאמנויות באוסלו, נורווגיה ותואר שני באסתטיקה ופוליטיקה ממכון קליפורניה לאמנויות בלוס אנג'לס<ref name=":1"></ref>.

הציגה מספר תערוכות יחיד בגלריות ומוזיאונים. עבודותיה הוצגו בביתן המדינות הנורדיות בביאנלה ה-57 בוונציה בשנת 2017, בפסטיבל הסרטים הבינלאומי בווינה, אוסטריה, ובפסטיבל הסרטים הבינלאומי בברלין<ref></ref>.

== עבודותיה ==
עבודותיה של מנאע בוחנות את הדרכים בהן כוחות חברתיים, פוליטיים ובין אישיים נקשרים דרך יחסים. היא מתרכזת בגוף האנושי וביחסו לנרטיבים של לאומיות והיסטוריה של המקום<ref name=":0" /> והדרך בה ניתן לספר את ההיסטוריה מחדש<ref></ref>.

בשנת 2013 הציגה מאנע את עבודתה "The Goodness Regime" ("משטר הטוב") – סרט דוקומנטרי ניסיוני שצולם בנורווגיה ובפלסטין ובוחן את תפיסת הטוב בנורווגיה אשר אפשרה למדינה להפוך לכוח-על הומניטרי דרך טקסטים והקלטות דוקומנטריות מאירועים משמעותיים בהיסטורית שני המקומות<ref></ref>.באותה שנה הציגה מאנע בברלין את עבודתה "Blessed Blessed Oblivion" משנת 2010, עבודה שנוצרה בהשראת הסרט Scorpio Rising של קנת אנגר משנת 1963<ref></ref>. העבודה מתמקדת בתרבות הבריונות הגברית במזרח-ירושלים והאפתיות של חיי היום יום תחת הכיבוש<ref></ref> דרך קולאז' ויזואלי ופסקול פרשנות גס ואירוני.

בשנת 2015 הציגה מאנע את "A Magical Substance Flows Into Me"<ref></ref>. הסרט חוקר מסורות מוזיקליות שונות של מגוון קהילות שונות החיות בירושלים ובסביבתה וקושר אותן לסדרת תוכניות הרדיו שערך האתנו-מוזיקולוג היהודי-גרמני רוברט לכמן לרדיו פלסטין בשנות השלושים. דרך ההקלטות בוחנת מאנע איך מוצגות זהות ומורשת בפניה המרובים של פלסטין<ref></ref>.

ב-2016 הציגה מאנע בביאנלה השישית של מרקש, מרוקו את תערוכת הפיסול "The Contractor's Heel". העבודה הוצגה בארמון אל-באדי <ref></ref>. מאנע השתמשה בהיסטוריה של הארמון ובמצבו כיום כנקודת בסיס להמשך מחקרה על בנייתם של מיתוסים<ref></ref>.

בשנת 2017 הציגה מאנע את עבודתה "The Post Hebarium". התערוכה מבוססת על גליונות עשבייה של האוניברסיטה האמריקאית בביירות אשר הכיל את המגוון הביולוגי של סוריה, פלסטין וסיני החל מסוף המאה ה-19. מחקרה של מאנע מאיר את ההשלכות ההיסטוריות והעכשוויות של שימור ואחסון, ונע בין דמיונות דתיים אי-רציונליים כביכול ובין מאמצים בוטניים, רציונליים למראית עין<ref></ref>.

עבודת הווידאו "Wild relatives" משנת 2018 עוקבת אחר המסע שעברו זרעים מקומיים מחלב, סוריה, אל כספת הזרעים הגלובלית של סבאלברד וחזרה ללבנון בעקבות מלחמת האזרחים בסוריה, הפעם הראשונה והאחרונה עד כה, בה נמשכו זרעים מההפקדה<ref></ref>. בעבודה זו בוחנת מאנע את יחסי הכוחות המשפיעים על האספקטים האנושיים בחיים והמתח שבין המדינה לפרט, בין תעשייה מכנית וגידול אורגני ידני ומתעכבת על נושאים כהשתנות אקלימית וגיוון ביולוגי<ref></ref>.

באותה השנה (2018) הציגה מאנע את "A Small Big Thing" תערוכה מוזיאלית במוזיאון הני אונסטד בנורווגיה, התערוכה הציגה מחשבות על פרקטיקות ארכיבאיות וסיווג של צמחים<ref></ref> ולוותה בקטלוג בהוצאת שטרנברג<ref></ref>.

== השכלה ==
* 2005–2006 המחלקה לאמנות, בצלאל, אקדמיה לאמנות ועיצוב, ירושלים.
* 2006–2009 - B.A, האקדמיה הלאומית לאמנויות, אוסלו, נורווגיה
* 2010–2011 - M.A, אסתטיקה ופוליטיקה, CalArts, לוס אנג'לס, ארצות הברית.

== מבחר תערוכות יחיד ==
* 2013 - The Goodness Regime, Kunsthall, אוסלו, נורווגיה
* 2013 - Künstlerhaus Bethanien, Blessed Blessed Oblivion ברלין, גרמניה
* 2015 - A Magical Substance Flows Into Me, Chisenhale Gallery, בריטניה
* 2015 - Doubt of the Stage Prompter, Edit-Russ Haus für Medienkunst, גרמניה
* 2016 - The Contractor's Heel, CRG Gallery, ניו יורק, ארצות הברית
* 2016 - Magical Substance Flows Into Me, Malmö Kunsthall, שוודיה
* 2016 - Sandefjord Kunstforening, Magical Substance Flows Into Me נורווגיה. בעקבות זכייתה בפרס סאנדפיורד עבור האינסטליישן Walk Like a Vase
* 2017 - A Magical Substance Flows Into Me, Mercer Union, טורונטו, קנדה
* 2017 - Wild Relatives, Jeu de Paume's Satellite 10 program at MABA and CAPC, בורדו, צרפת
* 2017 - The Post Herbarium, KCAC, אוסלו, נורווגיה
* 2018 - Wild Relatives, Douglas Hyde Gallery, דבלין, אירלנד
* 2018 - A Small Big Thing, Henie Onstad Museum, נורווגיה
* 2018 - Adrenarchy, SALTS, בזל, שווייץ באוצרות סמואל לאונברגר
* 2019 - Tabakalera, San Sebastian, ספרד
* 2019 - Cache (Insurance Policy), ar/ge Kunst, בולזנו, איטליה
* 2019 - Home Works Festival 8, Ashkal Alwan, ביירות, לבנון
* 2020 - The Island Club, לימסול, קפריסין.

== קישורים חיצוניים ==
* 

* [https://www.jumanamanna.com/ אתר הבית של ג'ומאנה מנאע]
* ג'ומאנה מאנע באתר IMDb

== הערות שוליים ==

קטגוריה:אמניות פלסטיניות
קטגוריה:ברלין: אישים
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:פסלות
קטגוריה:אמנים פלסטינים
קטגוריה:פלסטיניות שנולדו ב-1987